CELEX: 22013D0136
Language: sk
Date: 2013-07-15 00:00:00
Title: Rozhodnutie Spoločného výboru EHP č. 136/2013 z  15. júla 2013 , ktorým sa mení príloha I (Veterinárne a fytosanitárne záležitosti) k Dohode o EHP

19.12.2013   
            
            
               SK
            
            
               Úradný vestník Európskej únie
            
            
               L 345/4
            
         ROZHODNUTIE SPOLOČNÉHO VÝBORU EHP
   č. 136/2013
   z 15. júla 2013,
   ktorým sa mení príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie rozhodnutie Komisie 2013/164/EÚ z 27. marca 2013, ktorým sa zrušujú rozhodnutia 2003/135/ES, 2004/832/ES a 2005/59/ES, ktorými sa schvaľujú plány eradikácie klasického moru ošípaných u diviačej zveri a núdzového očkovania takýchto ošípaných vo Francúzsku, v Nemecku a na Slovensku (1), sa má začleniť do Dohody o EHP.
            
         
               (2)
            
            
               Vykonávacím rozhodnutím 2013/164/EÚ sa zrušujú rozhodnutia Komisie 2003/135/ES (2), 2004/832/ES (3) a 2005/59/ES (4), ktoré sú začlenené do Dohody o EHP a ktoré sa v dôsledku toho majú v Dohode o EHP zrušiť.
            
         
               (3)
            
            
               Toto rozhodnutie sa týka právnych predpisov o živých zvieratách okrem rýb a živočíchov akvakultúry. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP. Toto rozhodnutie sa preto neuplatňuje na Island.
            
         
               (4)
            
            
               Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa neuplatňujú na Lichtenštajnsko, pokým platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (5)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Pod nadpisom AKTY, KTORÉ ŠTÁTY EZVO A DOZORNÝ ÚRAD EZVO NÁLEŽITE ZOHĽADNIA v časti 3.2 kapitoly I prílohy I k Dohode o EHP sa znenie bodov 20 (rozhodnutie Komisie 2003/135/ES), 28 (rozhodnutie Komisie 2004/832/ES) a 29 (rozhodnutie Komisie 2005/59/ES) vypúšťa.
   Článok 2
   Znenie rozhodnutia 2013/164/EÚ v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 16. júla 2013 pod podmienkou, že boli doručené všetky oznámenia podľa článku 103 ods. 1 Dohody o EHP (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júla 2013
      
         
            Za Spoločný výbor EHP
         
         
            predseda
         
         Thórir IBSEN
      
   
   
      (1)  Ú. v. EÚ L 91, 3.4.2013, s. 10.
   
      (2)  Ú. v. EÚ L 53, 28.2.2003, s. 47.
   
      (3)  Ú. v. EÚ L 359, 4.12.2004, s. 62.
   
      (4)  Ú. v. EÚ L 24, 27.1.2005, s. 46.
   
      (5)  Ústavné požiadavky neboli oznámené.